Ondrada matrona Sigwaldi relicta, mater Lamberti, dat beatæ Mariæ, sancto Valeriano, sancto Filiberto,  gregi quem regit D. Stephanus Abbas, ad sustentationem monachorum, vel pauperum, scilicet capellam in honore sancti Filiberti dicatam,  villam Campanias, cum omnibus appendiciis, mancipiis utriusque sexus, silvis, pratis, vineis, terris, omnibúsque adjacentiis ....... ita tamen ut si filio meo (inquit) Lamberto hæres legalis in sexu virili extiterit, cum omnibus quæ dixi, ad jamdictam casam Dei sub professione monastica servitio Domini mancipandus tradatur. Quòd si ..... hærede privetur legitimo, habeat tamen licentiam tenendi res jam supradictas, dum advixerit ..... Prætereà cedo  alias res hæreditatis meæ in eodem Comitatu (Matisconensi) in villâ Bassiaco, vineas scilicet, campos, silvas, prata .... Sanctæ Dei Genitrici Mariæ, sanctóque Phyliberto, loco sepulturæ meæ absque successione alicujus hæredis.